Kamu bisa jelasin ke aku soal 1660 dalam bahasa melayu?

Rencana ini adalah berkenaan dengan tahun 1660. Bagi kegunaan lain, sila lihat 1660 (nombor).

1660 merupakan tahun lompat yang bermula pada hari Ahad dalam kalendar Gregory.

1 Januari - Kolonel George Monck dengan rejimennya melintasi desa Coldstream dari Scotland ke England, dan bergerak ke London untuk menyokong Pengembalian Inggeris. Samuel Pepys memulakan buku hariannya.

2 Februari – George Monck dan rejimennya tiba di London.

23 Februari - Charles XI menjadi raja Sweden.

27 Februari – John Thurloe dikembalikan jawatan sebagai Menteri England buat satu tempoh yang singkat.

16 Mac - Parlimen Panjang dibubarkan.

8 Mei - Parlimen England mengisytiharkan Putera Charles Stuart sebagai Raja Charles II dari England.

15 Mei - John Thurloe ditangkap kerana penderhakaan selepas Pengembalian Inggeris.

23 Mei - Raja Charles II dari England tiba di pantai Kemaharajaannya.

25 Mei – Charles II dari England dimahkotai.

29 Mei - Raja Charles II dari England tiba di London untuk naik takhta dan dengan itu, menandakan permulaan Pengembalian Inggeris.

29 Jun - John Thurloe dibebaskan.

17 Oktober - Sepuluh orang Pembunuh Raja yang menandatangani waran kematian Charles I dibelah empat, suatu proses yang melibatkan pengeluaran isi perut dan pembakarannya di hadapan mata mereka.

28 November - Di Kolej Gresham, 12 orang lelaki, termasuk Christopher Wren, Robert Boyle, John Wilkins, dan Sir Robert Moray, bertemu selepas syarahan Wren dan memutuskan untuk mengasaskan "sebuah Kolej untuk Mempromosikan Pembelajaran Uji Kaji Fizik-Matematik" (kemudian dikenali sebagai Persatuan Diraja).